stanford-oval/wikipedia huggingface dataset:
Positiivisin Tamperelainen
Historia

Keväällä 1991 Suomi oli ajautumassa lamaan. Positiivarit seurasivat hämmentyneinä kun tiedotusvälineet lietsoivat koko kansan yhteistuumin odottamaan huonoja aikoja. Todellisista vaikeuksista olisimme varmasti selvinneet kohtuullisin kivuin, mutta kun yhä useampi löi lapion pystyyn santakasaan olimme pulassa, isossa pulassa. Sitä saa mitä odottaakin saavansa. Positiivarit halusivat yrittää saisimmeko hieman useamman suomalaisen odottamaan parempaa, ei huonompaa. He julistivat valtakuntaan positiivisuusviikon. Ja ajattelivat josko tuo viikko ja sen sanoma saisi sen verran julkisuutta, että yhä useampi rohkenisi ajatella myönteisesti huomisesta ja antaisi ajatuksensa näkyä myös toiminnassa. He lähtivät räväkästi liikkeelle, järjestivät Lahdessa tiedotustilaisuuden ja antoivat vastalääkettä laman lietsojille. Pian tultiin huomaamaan, että hyvin monet olivat samaa mieltä, mutta pelänneet tulevansa naurun alaisiksi jos olisivat sanoneet ääneen sen, mitä ajatuksissa liikkui. Me varustimme itsemme panssareilla, joihin eivät negatiivareiden piikit uponneet.
Positiivisuusviikko on lunastanut paikkansa ja tarjoaa sadoille, ellei tuhansille organisaatioille teemaviikon, jolloin nostetaan kaikkien näkyville ne arvot, joista onnistumiset rakennetaan. Vuoden Positiivisimman Suomalaisen palkitseminen aloitettiin 1993. Kaksi vuotta aiemmin (1991) julistettiin ensin positiivisuusviikko ja seuraavana vuonna (1992) perustettiin Onnistujien klubi, jonka tehtäväksi valintojen suorittaminen annettiin. Paikalliset Nuorkauppakamarit toteuttavat oman alueensa vuoden positiivisimman valinnan yhdessä paikallisten yhteistyökumppaneiden kanssa. Vuoden Positiivisin Suomalainen julkistetaan vuosittain positiivisuusviikolla järjestettävässä seminaarissa. Tampereella vuoden positiivisimman valitseminen tehtiin ensimmäisen kerran vuonna 2004. Ja siitä lähtien valinta on suoritettu vuosittain. Vuonna 2019 ja 2020 Vuoden Positiivisin Tamperelainen kilpailua ei järjestetty.
Vuoden Positiivisimmat Tamperelaiset

2004 Timo Jutila
2005 Mummon Kammari
2006 Kiira Korpi (Vuoden Positiivisin Suomalainen)
2007 Raimo Helminen
2008 Eila Roine
2009 Simo Frangén & Rosa Meriläinen
2010 Jonne Aaron
2011 Jama Jama
2012 Koovee salibandy -tytöt
2013 Palvelutalo Kotipirtti ry:n Yhressä nääs-projekti  | Kunniamaininta AGCO Powerille
2014 Jutta Gustafsberg
2015 Tapparan miesten jääkiekkojoukkue
2016 Lauri Vuohensilta
2017 Tuomas Pere
2018 Heikki Salo
Kilpailun raati voi lisäksi myöntää myös Arjen Sankari, Positiivisin Tamperelainen teko, Positiivisin Persoona tai Positiivisin Nuori Tamperelainen kunniamaininnan/palkinnon, mikäli katsoo siihen olevan edellytykset. Tämän palkinnon saaja levittää positiivisuutta, iloa ja elämänmyönteisyyttä ympärilleen. Arjen Sankari voi olla henkilö tai taho, tärkeintä on asenne ja saavutukset ihmisten keskuudessa.
Arjen sankarit:
2010 Jama Jama
2011 Likkojen Lenkki -kuntoliikuntatapahtuma
2012 Juha Leppänen, Kauppakeskus Siperian vartija
2014 Tampereen Pyrinnön koripallojaosto
Positiivisin Tamperelainen Teko:
2015 Sokos Hotel Villan torkkupeitot
Positiivisin Tamperelainen Persoona
2016 Salla Paajanen
2017 Tuomas Pere
Positiivisin Nuori Tamperelainen
2016 Lotta Harala
2017 Särkänniemen Laite X
2018 Julius Lehtinen ja Noora Kivelä
Positiivisin Tamperelainen ilmiö
2017 Ilveksen miesten jääkiekkojoukkueen keväthurmos
2018 Ikurin Virelän jääveistospuisto
Aiheesta muualla

/ Positiivisin Tamperelainen Facebookissa
Positiivarit
Kukkaisviikot
Pig Destroyer / Coldworker / Antigama

| Pig Destroyer / Coldworker / Antigama Antigama, Pig Destroyer & Coldworker |
| --- | --- | --- |

Split-albumin tiedot
 Julkaistu: toukokuu 2007
 Tyylilaji: grindcore, death metal
 Kesto: 09.28
 Levy-yhtiö: Relapse
Pig Destroyerin muut julkaisut
| Terrifyer 2004 | Pig Destroyer / Coldworker / Antigama 2007 | Phantom Limb 2007 |
Coldworkerin muut julkaisut
| The Contaminated Void 2006 | Pig Destroyer / Coldworker / Antigama 2007 | Rotting Paradise 2008 |
Antigaman muut julkaisut
| Slime Wave Series Vol. 3 2007 | Pig Destroyer / Coldworker / Antigama 2007 | Resonance 2007 |
Pig Destroyer / Coldworker / Antigama on kolmen death metal/grindcore-yhtyeen Pig Destroyerin, Coldworkerin ja Antigaman split-albumi, joka on julkaistu vuonna 2007.
Albumi on rajoitettu 1000 kappaleen punaiseen 7"-vinyylin painokseen.
Kappaleet

Pig Destroyer
Abaraxas Annihilation – 1.47 (Integrity cover)
Understand – 2.53 (Unsane cover)
Coldworker
Far Beyond Driven – 2.40
Antigama
Zoom – 2.08
Aiheesta muualla

Pig Destroyer / Coldworker / Antigama Discogsissa. (englanniksi)
Albumi Pig Destroyer / Coldworker / Antigama Encyclopaedia Metallum -sivustolla (englanniksi)
Parchim

| Parchim |
| --- | --- |

 vaakuna
 Parchim
 Koordinaatit: 53°25′N, 11°50′E 
Valtio:  Saksa
Osavaltio:  Mecklenburg-Etu-Pommeri
Piirikunta:  Ludwigslust-Parchim
Pinta-ala:  
 – Kokonaispinta-ala:  106,61 km²
Korkeus:  50 m
Väkiluku:  17 174 (2 012)
 – Väestötiheys:  161 as./km²
 
 Kaupungin verkkosivut  
Infobox OKVirheellinen NIMI-arvo: 
Parchim on kaupunki Mecklenburg-Etu-Pommerin osavaltiossa Pohjois-Saksassa. Se on Ludwigslust-Parchimin piirikunnan pääkaupunki. Kaupungin asukasluku oli 17 174 vuonna 2012.
Aiheesta muualla

Kuvia tai muita tiedostoja aiheesta Parchim Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Parchim
Käännös suomeksi
Poikittaistutkimus

Poikittaistutkimus on tutkimusstrategia, jossa tutkitaan ilmiötä tai kohdetta tiettynä ajankohtana. Strategia perustuu samantapaisten ilmiöiden ilmenemismuotojen tutkimiseen. Tavoitteena on selvittää, miten ilmiö vaikuttaa sosiaalisessa ja kulttuurisessa ympäristössä tutkimusajankohtana.
Pietà (Michelangelo)

Michelangelon Pietà
Pietà on Michelangelon Vatikaanivaltion Pietarinkirkkoon tekemä pietà-aiheinen veistos vuodelta 1499. Michelangelo teki Pietàn kardinaali Jean Bilhères de Lagraulasille ollessaan 25-vuotias.
Valmistumisen jälkeinen historia

Pietà on ainoa Michelangelon veistoksista, jonka hän on varustanut nimikirjoituksellaan. Giorgio Vasarin mukaan: ”Silloin, kun teos oli valmistunut, se sai heti haltioituneen vastaanoton, mutta Michelangelo oli järkyttynyt kuullessaan, että jotkut milanolaiset pitivät sitä erään oman kaupunkinsa kuvanveistäjän teoksena. Niinpä hän piiloutui kirkkoon lyhdyn ja taltan kanssa, ja hakkasi Marian rinnan yli kulkevaan nauhaan oman nimensä: MICHAELA[N]GELUS BONAROTUS FLORENTIN[US] FACIEBA[T] (Michelangelo Buonarroti Firenzeläinen teki tämän)".
Vasarin mukaan Michelangelo katui myöhemmin tätä tekoaan vannoen, ettei enää koskaan signeeraa yhtään työtään.
Tulevina vuosina patsas kärsi useita vaurioita. Marian vasemman käden neljä sormea katkesivat siirron aikana ja ne ennallistettiin vuonna 1736. Tutkijat pohtivat puolin ja toisin, onko käden asento sama kuin alkunperin. Suurimmat vahingot patsaalle tulivat helluntaina 21. toukokuuta 1972, kun häiriintynyt geologi Laszlo Toth hyökkäsi pienen vasaran kanssa Madonnan päälle huutaen ”Minä olen kuolleista noussut Jeesus!” ja katkaisi sen käden kyynärpään kohdalta. Sitten hän siirtyi tuhoamaan veistoksen polvea ja nenää. Silminnäkijät ottivat patsaasta irronneita marmorinpalasia mukaansa; joitain niitä palautettiin myöhemmin, mutta osa jäi kadoksiin kuten Marian nenä, joka piti tehdä uudelleen patsaan takaa otetusta palasesta. Hyökkäyksen jälkeen Pietà konservoitiin huolellisesti ja palautettiin paikalleen, jossa se on nyt luodinkestävän akryylilasin suojaamana. Lazlon käyttämän vasaran iskujäljistä jäi patsaaseen tummia rasvatahroja, jotka saatiin poistettua konservaattoreiden huomattua että kuivunut tahra irtoaa teipillä.
Patsas matkusti vuoden 1964 Maailmannäyttelyyn New Yorkiin Vatikaanin paviljonkiin. Sen tarkistamiseksi, että patsasta pystyttäisiin siirtämään turvallisesti, valmistettiin 1:1 kopio, joka vietiin ensin. Kopiota säilytetään St. Josephin Pappisseminaarissa (Yonkers, New Yorkin osavaltio).
Aiheesta muualla

Kuvia tai muita tiedostoja aiheesta Pietà (Michelangelo) Wikimedia Commonsissa
Michelangelon Pietà lasiseinän takana Pietarinkirkossa.
Play to Stop – Europe for Climate

| Play to Stop - Europe for Climate |
| --- | --- |
Esitykset:   Ruotsi, Tukholma:  20. elokuuta 2009   Unkari, Budapest:  19. syyskuuta 2009    Tanska, Kööpenhamina:  7. joulukuuta 2009
Play to Stop – Europe for Climate oli Euroopan komission ja kansainvälisten MTV-kanavien kampanja ilmastonmuutoksen ehkäisemiseksi. Kampanja kesti kuusi kuukautta ja sen tarkoitus oli herättää nuorisossa mielenkiintoa ilmastonmuutoksen vaaroja kohtaan ja toimia Kööpenhaminan ilmastokokouksen vauhdinottajana vuoden 2009 joulukuussa. "Play to Stop" kampanjoi 11 EU:n jäsenvaltiossa ja sisältää TV-mainoksia, Mobyn konsertin Tukholmassa, kaksi muita esiintyjiä sisältävää konserttia Budapestissa ja Kööpenhaminassa, internet-pelejä yms. Kööpenhaminan ilmastonmuutos konfrenssi avattiin 7. joulukuuta 2009.
Esiintyjät

Heinäkuun ja joulukuun välisenä aikana "Play to Stop - Europe for Climate" tähtäsi 11 EU:n jäsenvaltion nuorisoon, saadakseen heidät taistelemaan ilmastonmuutosta vastaan. Eurobarometerin arvion mukaan 65 % nuorisosta (15–24-vuotiaista) ei usko, että ilmastonmuutos on pysäyttämätön ilmiö eikä sille voi tehdä mitään. "Play to Stop" muistuttaa, että nuorison äänet ovat tärkeitä ja he voivat toimia ehkäistääkseen sitä. Kampanjaa käytiin Bulgariassa, Tšekissä, Tanskassa, Ranskassa, Saksassa, Unkarissa, Italiassa, Puolassa, Romaniassa, Ruotsissa ja Britanniassa. Kolme menestyviä kansainvälisiä artisteja sisältävää konserttia esitettiin Tukholmassa, Budapestissa ja Kööpenhaminasa ja ne näytettiin MTV:llä.
Ensimmäinen konsertti järjestettiin Tukholmassa, jossa esiintyi Moby; toinen pidettiin Budapestissa brittiläisen "nu wave" rock-bändi Editorsin kanssa; ja kolmas Kööpenhaminassa amerikkalaisen poikabändin Backstreet Boysin kanssa EU:n ilmastokokouksessa. Koko kampanjan ajan musiikkikanavat omistautuivat kaupalliselle sisällölle taistelussa ilmastonmuutosta vastaan ja tuottivat useita erikoisohjelmia.
Jokainen konsertti sijoittui tärkeään ja suureen tapahtumaan, joka liittyi ilmastonmuutokseen: World Water Week -konfrenssiviikolla Tukholmassa, Mobility Week -viikolla Bidapestissa ja ilmastokokouksessa Kööpenhaminassa. Kutakin maata edustaa kuuluisa hyväntekijä, joka auttaa vetämään yleisön huomion tapahtumaan. Heihin kuuluvat muun muassa tenniksen pelaaja Magdalena Maleeva, tanskalainen laulaja Anna David, italialainen TV-tähti Paola Maugeri, puolalainen viihdyttäjä Michal Pirog ja romanialainen ilmastonmuutosaktivisti Serban Miron Copot.
Positions

| Positions Ariana Grande |
| --- | --- | --- |

Studioalbumin tiedot
 Julkaistu: 30. lokakuuta 2020
 Tuottaja(t): London on da Track, Mr. Franks, Murda Beatz, Nami, Oliver Frid, Peter Lee Johnson, Scott Storch, Shea Taylor, Shintaro Yasuda, The Rascals, Tommy Brown, Tommy Parker, Travis Sayles, Xavi
 Tyylilaji: pop, R&B
 Kesto: 51.48
 Levy-yhtiö: Republic
Listasijoitukset
  Billboard 200: 1.  Suomen virallinen lista: 4.
Ariana Granden muut julkaisut
| K Bye for Now (SWT Live) 2019 | Positions 2020 | Yours Truly (Tenth Anniversary Edition) 2023 |
Singlet albumilta Positions
 ”Positions” Julkaistu: 23. lokakuuta 2020  ”34+35” Julkaistu: 30. lokakuuta 2020  ”POV” Julkaistu: 23. maaliskuuta 2021
Positions on Ariana Granden kuudes studioalbumi, joka julkaistiin 30. lokakuuta 2020. Grande ryhtyi nauhoittamaan uutta albumia vuoden 2020 huhtikuussa. Albumin nimikkosingle julkaistiin 23. lokakuuta 2020. Samana päivänä Grande vahvisti Twitterissään, että albumi julkaistaan 30. lokakuuta.
Kappaleet

Shut Up – 2.37
34+35 – 2.53
Motive (Mukana Doja Cat) – 2.47
Just Like Magic – 2.29
Off the Table (Mukana The Weeknd) – 3.59
Six Thirty – 3.04
Safety Net (Mukana Ty Dolla Sign) – 3.28
My Hair – 2.38
Nasty – 3.20
West Side – 2.12
Love Language – 2.59
Positions – 2.52
Obvious – 2.28
POV – 3.21
Kappaleet > Deluxe editionin bonuskappaleet

Someone like U (Interlude) – 1.16
Test Drive – 2.02
34+35 Remix (Mukana Doja Cat ja Megan Thee Stallion) – 3.02
Worst Behavior – 2.04
Main Thing – 2.09
Arvostelut

AllMusic:
Soundi:
Parco Sempione

Näkymä Parco Sempionesta, Castello Sforzescon näkyessä taustalla.
Parco Sempione on suuri kaupunkipuisto Milanossa, Italiassa. Se on perustettu vuonna 1888, ja sen kokonaisala on 386 000 m². Puisto sijaitsee kaupungin historiallisessa keskustassa.
Puisto sijaitsee Milanon kahden tärkeän maamerkin, Castello Sforzescon ja Porta Sempionen vieressä.
Puistossa sijaitsee muun muassa Arena Civica, julkinen akvaario, Torre Branca -torni sekä julkinen kirjasto.
Veistokset

Puistossa sijaitsee pysyvät veistokset Armanilta, Francesco Barzaghilta, Giorgio de Chiricolta ja Antonio Paradisolta.
Aiheesta muualla

Kuvia tai muita tiedostoja aiheesta Parco Sempione Wikimedia Commonsissa
Patrick Lodewijks

Patrick Lodewijks
Patrick Lodewijks (s. 1. helmikuuta 1967, Eindhoven, Pohjois-Brabant, Alankomaat) on entinen jalkapallomaalivahti ja nykyinen maalivahtivalmentaja.
Lodewijks on tällä hetkellä koko pääsarjan vanhin pelaaja, ja Alankomaiden ammattilaissarjojen toiseksi vanhin pelaaja kakkosliigassa pelaavan, AGOVV Apeldoornin veteraanimaalivahti Raimond van der Gouwin jälkeen. Ennen siirtymistään Feyenoordiin Lodewijks edusti PSV Eindhovenia ja FC Groningenia. Hän lopetti uransa kauden 2006-2007. Nykyään hän toimii Feyenoordin maalivahtivalmentajana.
Seurat

1987-1989 PSV Eindhoven
1989-1998 FC Groningen
1998-2002 PSV Eindhoven
2002-2007 Feyenoord
Wikimedia Commonsissa on kuvia tai muita tiedostoja aiheesta .
Pohjukaissuolen nysty

Pohjukaissuolen nysty suolen sisältä kuvattuna.
Pohjukaissuolen nysty (lat. papilla duodeni major) eli Vaterin papilla on pohjukaissuolen seinämässä noin 7–10 cm mahanportin alapuolella sijaitseva nysty, jonka kautta sapenjohdin (ductus choledochus) ja haimatiehyt (ductus pancreaticus) laskevat suoleen. Tiehyiden yhtymiskohdan laajentumaa kutsutaan Vaterin ampullaksi. Pohjukaissuolen nystyssä sijaitsee Oddin sulkijalihas (sphincter Oddi), joka säätelee sapen ja haimanesteiden pääsyä suoleen.
Haimatiehyellä voi joillakin henkilöillä olla toinenkin laskukohta, jota kutsutaan pieneksi pohjukaissuolinystyksi (papilla duodeni minor). Se sijaitsee hieman ison pohjukaissuolinystyn edessä ja yläpuolella. Sinne laskevaa haimatiehyen osaa kutsutaan lisähaimatiehyeksi (ductus pancreaticus accessorius).
Patrick Manning

Patrick Manning vuonna 2008.
Patrick Augustus Mervyn Manning (17. elokuuta 1946 – 2. heinäkuuta 2016) oli Trinidad ja Tobagon pääministeri. Hän toimi pääministerinä 17. joulukuuta 1991 – 9. marraskuuta 1995 ja 24. joulukuuta 2001 – 2010 sekä konservatiivisen People’s National Movementin (kansallinen liike; PNM) johtajana 1987 lähtien. Manning oli parlamentissa San Fernando Eastin vaalipiiristä vuodesta 1971 lähtien ja oli pitkäaikaisin parlamenttiedustaja.
Manning suoritti korkeakoulututkinnon University of the West Indiesissa 1969 ja työskenteli geologina Texacolle. Hän oli ministerinasemissa vuosina 1981–198], ennen PNM:n häviötä. Manning johti puolueen voittoon 1991 vaaleissa ja nousi ensimmäisen kerran pääministeriksi. Syytöksiä korruptiosta ja yhteyksistä huumekauppiaisiin esitettiin. Manning jatkoi talouden uudistamista ja Trinidadin ja Tobagon dollarista tuli vapaasti vaihdettava. Monia valtion yrityksiä myytiin ulkomaalaisomistukseen. Vaalit järjestettiin vuonna 1995, vuotta ennen määräaikaa. PNM hävisi ja UNC:n (United National Congress, kansalliskongressi) Basdeo Pandaysta tuli pääministeri.
Manning toimi opposition johtajana 1995–2001. Hän hävisi myös 2000 vaalit, mutta hallituskriisin jälkeen 2001 järjestetyissä ennenaikaisissa parlamenttivaaleissa PNM sekä hallitseva UNC saivat molemmat 18 paikkaa. Presidentti Arthur Robinson nimitti lopulta Manningin muodostamaan hallituksen. UNC:n Panday väitti tätä perustuslain vastaiseksi ja ilmoitti muodostavansa oman hallituksensa. Osaltaan kyse oli rotupolitiikasta, koska PNM on perinteisesti mustien ja UNC intialaissyntyisten puolue. Kun parlamentin alahuone ei saanut valittua puhemiestä, eikä budjettia saatu hyväksyttyä, presidentti Robinson hajotti sen ja lokakuussa 2002 järjestettiin jälleen vaalit. Manningin puolue voitti vaalit ja hän jatkoi pääministerinä.
Manningin hallinto keräsi syytteitä kyvyttömyydestä, korruptiosta ja nepotismista. Viisi puolueen virkamiestä oli tutkittavana. Manning nimitti vaimonsa Hazel Manningin senaattoriksi ja opetusministeriksi. Väkivaltarikollisuus kasvoi, erityisesti murhat ja panttivankien sieppaukset lunnaita varten. Öljyn hinnan nousu mahdollisti tuloverojen alentamisen ja yliopistokoulutuksen palauttamisen ilmaiseksi.
Aiheesta muualla

Biographical Summary of The Prime Minister of The Republic of Trinidad and Tobago Patrick Manning (Arkistoitu – Internet Archive)
Pop up -ravintola

Pop up -ravintola tarkoittaa väliaikaisravintolaa siinä mielessä kuin niitä on syntynyt 2000-luvulla. Niihin liittyy usein olennaisena osana taide. Tiloina käytetään usein entisiä teollisuushalleja ja liiketiloja, mutta myös yksityiskoteja.
Julkisuutta saaneita pop up -ravintoloita ovat esimerkiksi Lontoossa suomalaisen design-festivaalin aikana 2010 Hel Yes! -ravintola, joka avasi tammikuussa 2011 kahdeksi viikoksi ravintolan myös Helsingissä. Vuoden 2010 aikana useita väliaikaisravintoloita erilaisten tapahtumien yhteydessä ja myös itsenäisinä tapahtumina.
Ravintolapäivä

Suomessa pop up -ravintoloita on perustettu erityisen paljon Ravintolapäivän yhteydessä, joka järjestettiin Suomessa ensimmäisen toukokuussa 2011.
Pop up -ravintolan pitämistä on luennehdittu kansalaistottelemattomuudeksi, sillä siinä irtosanoudutaan ravintolan perustamiseen liittyvästä lainsäädännöstä.
Eviran mukaan tilapäisen ravintolan saa perustaa ilmoituksella kunnan valvontaviranomaiselle.
Lisäksi tulevat ALV-velvollisuus ja anniskeluvat.
Aiheesta muualla

Pop up -ravintolat nousivat kaupunkien kaduille, Yle.fi
Amatööriravintoloitsijat hellivät herkuttelijoita sunnuntaina, Yle.fi 21.8.2011
Ylen Elävä arkisto: Ravintolapäivä elävöittää suomalaista ruokakulttuuria
Print & Media

| Print&Media |
| --- | --- |

Entiset nimet:  Painomaailma (1992–2011) AGI Suomi (2006–2011) Kirjapainotaito-Graafikko (1970–1992) Kirjapainotaito (1907–1969) Graafikko (1935–1969)
Lehtityyppi:  aikakauslehti
Kustantaja:  Jarkko Hakola
Julkaisija:  Print & Media Publishing Oy
ISSN:  ISSN 2343-2012
Levikki:  3 000 (painos)
Kotimaa:  Suomi
Ilmestymistiheys:  6 numeroa vuodessa
Kieli:  suomi
Aiheesta muualla
Kotisivu
Print & Media on suomalainen graafiseen tekniikkaan, kirja­paino­alaan ja sähköiseen julkaisemiseen keskittyvä aikakauslehti. Se syntyi syyskuussa 2011, kun AGI (2006–2011) ja Painomaailma (1992–2011) yhdistyivät. Painomaailman edeltäjiä ovat puolestaan Kirjapaino­taito-Graafikko (1970–1992), Kirjapaino­taito (1907–1969) ja Graafikko (1935–1969).
Print & Media on graafisen alan työn­antaja­järjestön Graafinen Teollisuus ry:n jäsen­lehti. Lehti on myös kansain­välisten graafisen alan ammatti­lehti­ryhmittymien Euro­graphic Press ja EDP jäsen.
Kesäkuussa 2015 Print & Mediasta tuli ensimmäinen kaupallinen muste­suihku­tulostettu aika­kaus­lehti Suomessa, kun sen kesä­numero tulostettiin Hansaprint-paino­talon uudella Ricoh VC60000 -⁠muste­suihku­tulostimella. Print & Media -lehti testaa säännöl­lisesti graafisen tuotannon laitteita sekä esittelee alan trendejä, ilmiöitä ja henkilöitä.
Historiaa

Ensimmäinen suomenkielinen kirjapainoalan ammattilehti oli Helsingin Kirjaltajain Yhdistyksen (HKY) vuosina 1889–1894 julkaisema Suomen Kirjapainolehti, joka ilmestyi samansisältöisenä myös ruotsiksi nimellä Typograftidning. Helsingin Kirjanpainajain Yhdistys alkoi julkaista vuonna 1893 Gutenberg-nimistä lehteä, josta sittemmin tuli ammattiyhdistyslehti Kirjatyö. Gutenberg vei Kirjapainolehden pois markkinoilta 1894. Pian alkoivat ilmestyä myös Kirjaltaja-lehti sekä kirjansitojien oma järjestölehti. Monet varhaisimmista kirjapainoväen lehdistä olivat alasta huolimatta käsin kirjoitettuja yksittäiskappaleita, joita luettiin ääneen yhdistysten kokouksissa.
Kymmenen kertaa vuodessa ilmestyneestä Kirjaltaja-lehdestä kehittyi korkeatasoinen graafinen aikakauslehti, joka järjesti ammattikilpailuja latojille ja painajillekin ja julkaisi liitteinä moniväripainatuksia ja ladontanäytteitä. Lehti jouduttiin kuitenkin lopettamaan kannattamattomana vuonna 1904.
Kirjaltajan jättämää aukkoa täyttämään syntyi vuonna 1907 Kirjapainotaito-lehti, josta nykyisen Print & Media -lehden historia varsinaisesti alkaa. Vuonna 1969 Kirjapainotaito ja työnantajien vuonna 1935 perustama Graafikko-lehti yhdistettiin Kirjapainotaito-Graafikoksi. Vuonna 1992 lehden nimi muuttui Painomaailmaksi, joka yhdistyi vuonna 2011 AGI-lehteen ja syntyi nykyinen Print & Media.
Pohkeenväistö

Pohkeenväistö on klassinen kouluratsastusliike, joka voidaan suorittaa kaikissa kolmessa kouluratsastuksen perusaskellajissa (käynti, ravi ja laukka). Pohjetta väistävä hevonen astuu sisäsivunsa jaloilla ristiin ulkosivunsa jalkojen eteen. Tällöin ratsukko liikkuu samanaikaisesti eteen ja sivulle. Hevosen runko on ylhäältäpäin katsottuna suora, ja hevonen on asetettu liikkeen vastaiseen suuntaan.
Pohl

Pohl on muun muassa seuraavien henkilöiden sukunimi:
Frederik Pohl (1919–2013), yhdysvaltalainen tieteiskirjailija
Hans-Peter Pohl (s. 1965), saksalainen yhdistetyn hiihtäjä, olympiavoittaja ja maailmanmestari.
Leonhard Pohl (1929–2014), saksalainen yleisurheilija
Oswald Pohl (1892–1951), saksalainen SS-kenraali
Petr Pohl (s. 1986), tšekkiläinen jääkiekkoilija
Sabine Bergmann-Pohl (s. 1946), saksalainen poliitikko
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pigeon Forge

| Pigeon Forge |
| --- | --- |
 Pigeon Forge, taustalla Mount Le Conte

 Pigeon Forge
 Koordinaatit: 35°47′38″N, 83°33′51″W 
Valtio:  Yhdysvallat
Osavaltio:  Tennessee
Piirikunta:  Seviervillen piirikunta
Pinta-ala:  
 – Kokonaispinta-ala:  34,6 km²
 – Maa:  34,6 km²
 – Josta vettä:  0,0 km² 
Korkeus:  305 m
Väkiluku (2019):  6 266
 – Väestötiheys:  181 as./km²
Aikavyöhyke:  UTC-5
 – Kesäaika:  UTC-4
Postinumero:  37863, 37868
 
 www.cityofpigeonforge.gov 
Infobox OKVirheellinen NIMI-arvo: 
Pigeon Forge on kaupunki ja turistikeskus Tennesseessa Yhdysvalloissa. Sen matkailukohteet esittelevät Yhdysvaltojen eteläosan kulttuuria ja siihen olennaisesti kuuluvaa country-musiikkia. Huvipuisto Dollywood sijaitsee Pigeon Forgessa.
Maantiede

Pigeon Forge sijaitsee Tennesseen itäosassa Great Smoky Mountains -vuorten alueella Little Pigeon -joen varrella. Kaupungin eteläpuolella levittäytyy Great Smoky Mountainsin kansallispuisto. Pigeon Forge on rakennettu kapeaan laaksoon Seviervillen ja Gatlinburgin kaupunkien väliin. Etäisyys Seviervillen keskustasta on kymmenisen kilometriä etelään. Maantieliikenteen pääväylä on Highway 321.
Historia

Pigeon Forge on vanhaa cherokee-intiaanien asuinseutua. Nykyisen nimensä se sai Isaac Loven (1783–1854) rakennuttaman rautapajan mukaan noin 1820. Pigeon viittaa muuttokyyhkyihin. Paikkakunta uinui pitkään ja oli sivussa tärkeimmistä kulkuväylistä. 1960-luvulla se alkoi kehittyä matkailukeskukseksi: paikkakunnalle perustettiin huvipuisto, joka nykyisin tunnetaan Dollywoodina. Pigeon Forgessa vierailee noin kymmenen miljoonaa matkailijaa vuosittain.
Aiheesta muualla

Pigeon Forge, Tennessee, USA — Sunrise, Sunset, and Daylength
Kuvia tai muita tiedostoja aiheesta Pigeon Forge Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pigeon Forge, Tennessee
Käännös suomeksi